laion/Wikipedia-Exotic huggingface dataset:
ארתור ורשנר

ארתור ורשנר (בגרמנית: Arthur Wreschner; ‏ 9 ביולי 1866 - 5 בספטמבר 1932) היה פסיכולוג יהודי שווייצרי שעסק בפסיכואנליטיקה. ורשנר נולד וגדל בברסלאו לרב זאב נחום ורשנר ולשרלוט לבית פאלק (צאצאית של ה"פני יהושע"). משפחתו, שהוציאה כבר מדענים ומלומדים, חינכה אותו בגישה דתית אורתודוקסית. ורשנר החל את דרכו בסמינר לרבנים. לאחר מכן פנה ללימודי רפואה תוך שהוסמך וקיבל תואר דוקטור, במקביל ללימודי פילוסופיה באוניברסיטת וינה. עבודת הדוקטורט שלו באוניברסיטת ברלין עסקה בתאוריות הידע של קאנט ופלטנר. בשנת 1900 עבר לציריך והחל את דרכו כמדריך בחוג לפסיכולוגיה במכון הטכנולוגי של ציריך ובאוניברסיטת ציריך, שבה מונה בשנת 1910 לפרופסור. ורשנר לימד במוסדות הללו הן קורסים בתחום הפסיכולוגיה והן בתחום הפילוסופיה. הוא פרסם מאמרים בכתבי עת וספרים מדעיים. ורשנר כתב כמה ספרים מלומדים, בהם באים לידי ביטוי תחומי העניין הספציפיים שלו: Methodologische Beitraege zu psychophysischen Messungen, 1898 (בגרמנית) Die Reproduktion und Assoziation von Vorstellungen, 1907–09 (בגרמנית) Die Sprache des Kindes, 1912 (בגרמנית) Das Gefuehl, 1931. (בגרמנית) היה נשוי לבלה לבית ממלוק. לזוג נולדו 3 ילדים, ביניהם וולטר ורשנר (1983-1904), שבמקצועו היה עורך דין וכיהן כנשיא הקהילה היהודית בציריך ואף שימש נשיא קרן היסוד בשווייץ. אחיו היה יעקב יהודה ורשנר. מדיה וקבצים בנושא ארתור ורשנר בוויקישיתוף Arthur Wreschner 1866-1932, universitat zurich switzerland, ‏נלקח ב-22 בפברואר 2020 (ארכיון) Arthur Wreschner, jewishvirtuallibrary.org, ‏נלקח ב-22 בפברואר 2020
פרס לסקר-דבייקי למחקר קליני רפואי

פרס לסקר-דבייקי למחקר קליני רפואי הוא אחד מפרסי לסקר הניתנים על הישגים במחקר רפואי. הפרס מוענק על עבודה יוצאת דופן להבנה, אבחון, מניעה, טיפול וריפוי של מחלות. הפרס נוסד תחת השם "פרס אלברט לסקר למחקר קליני רפואי", בשנת 2008 שונה שם הפרס, לשמו הנוכחי, לכבוד מייקל דבייקי. רשימת הזוכים המלאה באתר קרן לסקר. 1946 - קרל לנדשטיינר 1949 - פיליפ שוולטר הנץ', אדוארד קלווין קנדל, מקס תיילר 1951 - אליז ל'ספרנס 1954 - אלפרד בלאלוק, הלן טאוסיג 1956 - יונה סאלק 1963 - מייקל דבייקי, צ'ארלס ב. הגינס 1965 - אלברט סייבין 1966 - סידני פארבר 1968 - ג'ון היישם גיבון 1975 - גודפרי האונספילד 1976 - ג'יימס וו. בלאק 1982 - אליזבת פ. ניופלד 1984 - פול לוטרבור 1986 - לוק מונטנייה 1987 - מוגנס סקואו 1995 - בארי מרשל 1996 - רחל שניאורסון 1997 - אלפרד סומר 1998 - ג'נט דוויסון ראולי 2000 - הארווי אלטר, מייקל האוטון 2001 - רוברט אדוארדס 2002 - וילם יוהאן קולף 2005 - אלק ג'פריס ואדווין סאת'רן 2006 - אהרן בק 2011 - טו יויו 2012 - תומאס סטרזל 2013 - אינגבורג הוכמאייר 2015 - ג'יימס אליסון 2016 - צ'ארלס רייס 2021 - קטלין קריקו, דרו וויסמן אתר האינטרנט הרשמי של פרס לסקר-דבייקי למחקר קליני רפואי Mark Hofschneider, About the Awards, Lasker Foundation (באנגלית אמריקאית)
Puppy Love (שיר של פול אנקה)

"Puppy Love" (בעברית: "אהבת ילדות") הוא שיר מאת פול אנקה משנת 1960. את השיר כתב אנקה עבור אנט פוניצ'לו, איתה היה לו רומן במהלך נופש. הגרסה של אנקה הגיעה למקום השני במצעד בילבורד הוט 100, אחרי הנעימה "Theme from A Summer Place" של פרסי פיית', ולמקום ה-33 במצעד הסינגלים הבריטי. 12 שנים לאחר מכן הקליט דוני אוסמונד גרסה מחודשת של השיר. הסינגל יצא לאור ב-19 בפברואר 1972, והגיע למקום השלישי בבילבורד הוט 100 ב-1 באפריל אותה שנה. השיר הגיע לראש המצעד באפריל 1972 במצעד הסינגלים הקנדי של RPM ושהה שם במשך שלושה שבועות. במצעד הסינגלים הבריטי שהה השיר במקום הראשון משך חמישה שבועות ביולי אותה שנה. במצעד השנתי של בילבורד דורג השיר במקום ה-67. בשנת 2002 הוקלטה גרסת כיסוי של השיר על ידי להקת הפופ הבריטית S Club 8. ב-24 במרץ 1972 קיבל השיר מעמד של תקליט זהב מטעם איגוד תעשיית ההקלטות האמריקאי. ב-15 במרץ 1972 השמיע הדי ג'יי רוברט ו. מורגן את השיר בביצוע דוני אוסמונד במשך 90 דקות ללא הפסקה, בתחנת הרדיו KHJ בלוס אנג'לס. עקב תלונות של מאזינים, פשטה משטרת לוס אנג'לס על התחנה. אבל השוטרים המבולבלים, עזבו את המקום מבלי לבצע מעצרים. השיר מוזכר בסרט ההנפשה הקצר "A Symposium on Popular Songs" משנת 1962 של חברת וולט דיסני, שהיה מועמד לפרס אוסקר, בשיר "Puppy Love Is Here to Stay". את השיר כתבו רוברט וריצ'רד שרמן, שכתבו להיטים רבים לאנט פוניצ'לו. דיסני השתמשו בשיר גם ב-1987 בתוכנית הספיישל הטלוויזיונית "DTV Doggone Valentine" בקליפים מתוך הסרט "על כלבים וגנבים". השיר מושמע בסרט הקצר של וולאס וגרומיט "עניין של חיים ומוות". ב-2001 הוקלט השיר על ידי זמרת הטין פופ מיירה לפסקול הסרט "102 כלבים וגנבים". גרסאות כיסוי של השיר הוקלטו ב-1963 על ידי לדו לסקובאר, ב-2006 על ידי בבי דול, ב-2007 על ידי דמיאן מקגינטי, וב-2009 על ידי איימי ויינהאוס. השיר הושמע בסרט המשפחה הקומי "המסכה חוזרת" משנת 2005. השיר הושמע בסצנה מהסרט "ברוכים הבאים לזומבילנד" עם וודי הרלסון בסצנת פלאשבק. השיר מושמע בפרק בסדרת הטלוויזיה "משפחת סימפסון". חוזה סיד (1980) אדי פרגרינה (1960?) פרוטקייק (1998) Los Únicos De México ‏(1995) מידע על היצירה "Puppy Love" באתר מיוזיק בריינז "Puppy Love by Paul Anka Songfacts". Songfacts.com. נבדק ב-1 במאי 2014. {{cite web}}: (עזרה) Artist Biography by John Bush (30 ביולי 1941). "Paul Anka | Awards". AllMusic. נבדק ב-1 במאי 2014. {{cite web}}: (עזרה) "Paul Anka – Full Official Chart History". Official Charts Company. נבדק ב-20 בינואר 2016. {{cite web}}: (עזרה) "Donny Osmond – Full Official Chart History". Official Charts Company. נבדק ב-20 בינואר 2016. {{cite web}}: (עזרה) "Triple A Radio". אורכב מהמקור ב-10 באוגוסט 2014. נבדק ב-27 ביוני 2017. {{cite web}}: (עזרה)תחזוקה - ציטוט: bot: original URL status unknown (link)
פייטרו סרנטוני

פייטרו סרנטוני (באיטלקית: Pietro Serantoni;‏ 12 בדצמבר 1906 – 6 באוקטובר 1964) היה כדורגלן ומאמן איטלקי, ששיחק בעמדת המגן ימני. זכה עם נבחרת איטליה במונדיאל 1938. סרנטוני נולד בוונציה שבאיטליה בשנת 1906. הוא החל את הקריירה שלו ככדורגלן בקבוצה ונציה של עיר הולדתו ומשם עבר לשחק באינטר מילאנו שנקראה אז בשם אמברוסיאנה-אינטר. בעונת 1929/30 הוא זכה עימה בתואר אליפות ראשון עבור המועדון תוך כדי שהוא כובש 16 שערים באותה עונה. משם עבר ליובנטוס שם זכה עימה באליפות שנייה בקריירה שלו בעונת 1934/35, ולאחר מכן עבר לרומא שם הוא סיים את הקריירה שלו בליגה הראשונה באיטליה בשנת 1940. לאחר שסיים את הקריירה שלו היה למאמן בקבוצות פאדובה ורומא. בנבחרת איטליה ערך את הופעת הבכורה שלו ב-12 בפברואר 1933 בניצחון 2–3 על בלגיה. סרנטוני לא היה שותף בזכייה של נבחרתו במונדיאל 1934 שנערך על אדמת איטליה, אך במונדיאל 1938 היה חלק מסגל הנבחרת שזכה פעם נוספת בטורניר תחת המאמן ויטוריו פוצו. בסך ערך בנבחרת 17 הופעות בין השנים 1933–1939. סרנטוני נפטר ב-6 באוקטובר 1964 ברומא שבאיטליה, בגיל 57. אמברוסיאנה אליפות איטליה: 1929/30 יובנטוס אליפות איטליה: 1934/35 נבחרת איטליה גביע העולם: 1938 פאדובה אליפות מחוז הצפון של הסרייה ב': 1947/48 מדיה וקבצים בנושא פייטרו סרנטוני בוויקישיתוף פייטרו סרנטוני, באתר Transfermarkt פייטרו סרנטוני, באתר WorldFootball.net פייטרו סרנטוני, באתר National Football Teams פייטרו סרנטוני, באתר FootballDatabase.eu
ג'ק מונרו

ג'ק מונרו (באנגלית: Jack Monroe; נולדה ב-17 במרץ 1988) היא סופרת ועיתונאית בריטית, הכותבת בעיקר על מזון, עוני ותופעת הרעב בקרב השכבות הנחשלות בבריטניה. בתחילת דרכה התפרסמה בבלוג "נערה בשם ג'ק" (ששמו כיום "Cooking on a Bootstrap", בתרגום חופשי "בישול חסכני") ומאז פרסמה מאמרים בעיתונים רבים, בהם הגרדיאן והניו יורקר. מונרו כתבה גם מספר ספרי בישול המתמקדים במתכונים בתקציב נמוך. ג'ק מונרו נולדה בשם מליסה חג'יקוסטס בסאות'אנד-און-סי למשפחה ממעמד הפועלים. אביה בן למשפחה ממוצא קפריסאי ששירת מספר שנים בצבא הבריטי. היא נשרה מלימודי בית הספר בגיל 16 ועבדה במזנון פיש אנד צ'יפס, ולאחר מכן כמוקדנית בשירות מכבי אש באסקס. כשהייתה בת 23 נולד לה בן, היא התפטרה מעבודתה ועסקה בעבודות זמניות שונות וחיה במצוקה כלכלית. בתקופה זו אימצה את השם הפרטי ג'ק, קיצור של הביטוי "Jack of all trades, master of none" - "מתאימה לכל עבודה אך לא מומחית בכלום". בשנת 2012 החלה לפרסם בלוג בשם "נערה בשם ג'ק" ובו פרסמה מתכונים שבישלה עבורה ועבור בנה בתקציב נמוך של 10 ליש"ט או פחות. בשנת 2015 הוחלף שם הבלוג לשם "Cooking on a Bootstrap" (בתרגום חופשי - "בישול חסכני"). באותה תקופה הועסקה כעיתונאית במקומון בדרום אסקס, בו פרסמה גם מתכונים. בשנת 2014 הוציאה לאור ספר בישול בשם "100 מתכונים בתקציב נמוך" בהוצאת ספרי פינגווין, ומאז הוציאה לאור ספרים נוספים דומים. מתכוניה פורסמו בין השאר בהפינגטון פוסט, הגרדיאן, הניו יורק טיימס והניו יורקר. בנוסף למתכונים, מונרו פעילה במספר ארגוני צדקה בבריטניה העוסקים בעוני וברעב, בהם אוקספם. מונרו הייתה חברה במפלגת הלייבור עד שנת 2015, ומאז תומכת במפלגת הירוקים של אנגליה וויילס ובמפלגת שוויון לנשים. בשנת 2015 תבעה את עיתון הדיילי מייל על מאמר שבו כונתה "מליסה" בעוד היא מעדיפה את השם "ג'ק" שהוא פחות נשי. בשנת 2017 זכתה מונרו בתביעת דיבה נגד קייטי הופקינס, שטענה שמונרו תומכת בוונדליזם וכינתה אותה "אנתרקס חברתי." הופקינס חויבה לשלם למונרו פיצויים בגובה 24,000 ליש"ט, בתוספת הוצאות משפט. מונרו חשפה כי היא אובחנה כאוטיסטית. באוקטובר 2015 הצהירה מונרו כי היא ג'נדרקוויר. היא הייתה בעבר בקשר אינטימי עם גבר, ממנו נולד בנה, ולאחר מכן בעיקר במערכות יחסים עם נשים. A Girl Called Jack: 100 delicious budget recipes (Michael Joseph, 2014) A Year in 120 Recipes (Michael Joseph, 2014) Cooking on a Bootstrap: Over 100 simple, budget recipes (Bluebird, 2018) Tin Can Cook: 75 Simple Store-cupboard Recipes (Bluebird, 2019) מדיה וקבצים בנושא ג'ק מונרו בוויקישיתוף אתר האינטרנט הרשמי של ג'ק מונרו (באנגלית) ג'ק מונרו, ברשת החברתית פייסבוק ג'ק מונרו, ברשת החברתית אקס (טוויטר) ג'ק מונרו, ברשת החברתית אינסטגרם Jack Monroe ‘taking legal action’ against Daily Mail for claim Jack isn’t her ‘real’ name, באתר "PinkNews", ‏25 באוגוסט 2015 (באנגלית). Being non-binary: I’m not A Girl Called Jack any more, but I’m not a boy either, ‏20 באוקטובר 2015 (באנגלית).
סריול ללנדי

סריול ללנדי (שם מדעי: Seriola lalandi) הוא מין של דג ים ממשפחת הצניניתיים מהסוג סריול, בו המינים הגדולים ביותר במשפחה. הוא מצוי בטבע במי האוקיינוסים של חצי הכדור הדרומי, אף שבעבר חשבו שהוא מצוי בכל האוקיינוסים. עם זאת לעיתים הוא נודד צפונה עד חצי הכדור הצפוני. לא ידוע עליהם הרבה והם לא נצפים הרבה בטבע. הצנינית הוגדרה בשנת 1833 ושמה המדעי נקרא ע"ש החוקר הצרפתי פייר אנטואן דלאלנד (אנ'). הבוגרים חיים סביב איים מרוחקים, הרי מצולה ובשוניות מבודדות, כרי אצות קלפ או קרקעות סלעיים בעומק שבין 3 ל-825 מטרים. הסריול הוא דג גדול המגיע לאורך של עד 180 סנטימטרים, והפרטים הגדולים ביותר הגיעו לאורך 250 סנטימטרים ולמשקל של 96.8 קילוגרם, מה שהופך אותו לאחד מגדולי הצניניות. הוא יכול לחיות עד 12 שנה בטבע. הסריול מזכיר במראהו מעט סלמון, והוא בעל גוון כחול בהיר עם פס דק לאורך צידי הגוף והבטן לבנה, הסנפירים צהובים והזנב צהוב בעל אונות רחבות וחזקות והוא חסר את סנפירי השת הארוכים של מרבית הצניניות. הסנפירים הגביים פרוקים ונמוכים, אך יכולים להזדקף בעת שחייה מהירה. הראש גדול ומעוגל עם עיניים גדולות בצבע צהוב. דג זה הוא טורף של דגי גרם, סרטנאים ודיונונים המרחפים במים, אחריהם הוא עט במהירות גבוהה. לעיתים די נדירות הוא מצוי בחבורה קטנה הניזונה יחדיו. הסריול נידוג כדג מאכל ומספר מדינות כמו ניו זילנד, ארצות הברית, צ'ילה, יפן ודרום אוסטרליה מגדלים דגים אלה בחקלאות ימית רווחית. הסריול איננו מצוי בסכנה בגלל הדיג. מדיה וקבצים בנושא סריול ללנדי בוויקישיתוף סריול ללנדי, באתר ITIS (באנגלית) סריול ללנדי, באתר NCBI (באנגלית) סריול ללנדי, באתר Animal Diversity Web (באנגלית) סריול ללנדי, באתר FishBase (באנגלית) סריול ללנדי, באתר GBIF (באנגלית) אוהד מימן: "אנחנו נהיה הטסלה של הדגים", באתר כלכליסט, 18 בספטמבר 2020 סריול ללנדי באתר הרשימה האדומה של IUCN
סריול

סריול (שם מדעי: Seriola) הוא סוג של דגי גרם ימיים, המשתייכים למשפחת הצניניתיים, שבסדרת הדקראים. סוג זה מכיל את המינים הגדולים ביותר במשפחה. כיום משייכים לסוג זה 9 מינים, אך כמה חלוקות משייכות לסוג מינים נוספים, וכמה מינים שיוחסו לסוג הועברו או בוטלו. הסריולים הם דגים שריריים בעלי זנב חזק והם טורפים מהירים ואורכם יכול לעלות מעל 2 מטרים ולמשקל 96 קילוגרם במינים הגדולים כמו סריול לננדי וסריול אטלנטי. הם חיים בכל האוקיינוסים ונפוצים הן במים רדודים סמוך לקרקעית והסלעים או מעליהם והן בים הפתוח העמוק. צבעם כחול בהיר עם פס לאורך הצדדים בקרבת הזנב הרחב, והם יכולים להאיץ במהירות. דגים אלה הם טורפים של דגים אחרים, רכיכות וסרטנים שהם חוטפים באמצעות לסתותיהם הגדולות. הם עצמם נטרפים בידי דגים גדולים מהם כמו טונה ומפרשניים, בידי יונקים ימיים וחלקם גם נידוגים בידי האדם. Seriola carpenteri סריול אטלנטי (Seriola dumerili) Seriola fasciata סריול סמואה (Seriola hippos) סריול ללנדי (Seriola lalandi) Seriola peruana סריול יפני (Seriola quinqueradiata) סריול ריבוליאנה (Seriola rivoliana) Seriola zonata מדיה וקבצים בנושא סריול בוויקישיתוף סריול, באתר ITIS (באנגלית) סריול, באתר NCBI (באנגלית) סריול, באתר Animal Diversity Web (באנגלית) סריול, באתר האנציקלופדיה של החיים (באנגלית) סריול, באתר GBIF (באנגלית) סריול, באתר אנציקלופדיה בריטניקה (באנגלית)
Puppy love

האם התכוונתם ל... Puppy Love (שיר של פול אנקה) – שיר של פול אנקה, וגרסת כיסוי של דוני אוסמונד Puppy Love (שיר של באו וואו) (אנ') – שיר של הראפר באו וואו
פרואילורוס

פרואילורוס (שם מדעי: Proailurus) הוא סוג של טורף קדום דמוי חתול הנחשב לראשון החתוליים, אם כי כמה חוקרים משייכים אותו למשפחת הסטנופלסיקטיים שאולי מבוטלת. יונק זה חי במשך סוף האוליגוקן עד לתחילת המיוקן שלפני 30 עד 20 מיליון שנה ברחבי אירופה ואסיה. המאובנים של הפרואילורוס התגלו במספר מדינות ביניהם במונגוליה, גרמניה וספרד. הוא הוגדר לראשונה ב-1879 בידי החוקר הנרי פילהול (אנ') על סמך ממצאים מצרפת. המשמעות של שמו מיוונית היא: ""pro - לפני, "ailuros" - חתול כלומר: "לפני חתול". התגלו 3 מינים בסוג כשמינים נוספים בוטלו. חתול זה היה קטן יחסית באורך של מטר ומשקל של 10 קילוגרם בממוצע - קצת יותר גדול מחתול בית. הוא היה דומה במראהו לגחן גדול עם זנב רחב גמיש ששימש לטיפוס על עצים בהם חי. הוא היה בעל טפרים נשלפים בכפותיו, והיה בעל חלל עיניים גדולות ולסתות קצרות בעלות שיניים רחבות וחדות. מבנה זה דומה לרוב החתולים ומותאם לציד והרג מהיר של טרף. החתול הקדום חי ביערות של אירואסיה והוא התפתח לחתולים המוכרים, כנראה לחתולים הקטנים הקרובים אליו יותר מאשר מיני החתולים הגדולים והשנחרבים הגדולים והמאוחרים יותר. כיום הוא משויך לתת-משפחה שנכחדה - Proailurinae. מדיה וקבצים בנושא פרואילורוס בוויקישיתוף פרואילורוס, באתר האנציקלופדיה של החיים (באנגלית) פרואילורוס, באתר GBIF (באנגלית)
יוטי

יוטי (בספרדית: Yuty) היא עיירה שנוסדה ב-4 באוקטובר 1611. העיירה נמצאת במחוז קאאספה (אנ') שבפרגוואי. ב-1976, האיגוד האסטרונומי הבינלאומי החליט לקרוא על שמה מכתש הפגיעה יוטי שנמצא על כוכב הלכת מאדים. העיירה נמצאת כ-193.5 ק"מ מאסונסיון, בירת פרגוואי וכ-43 ק"מ מקאאספה (אנ'), בירת המחוז קאאספה (אנ'). הטמפרטורה הממוצעת היא 21 מעלות צלזיוס. החודש הכי חם הוא ינואר (26 מעלות צלזיוס). החודש הכי קר הוא יולי (14 מעלות צלזיוס). כמות המשקעים הממוצעת היא 2,174 מילימטרים בשנה. חודש אפריל הוא החודש שיש בו הכי הרבה גשם (340 מ"מ גשם), וחודש אוגוסט הוא החודש שיש בו הכי פחות גשם (94 מ"מ גשם). העיירה ממוקמת ליד כביש מס' 8. מדיה וקבצים בנושא יוטי בוויקישיתוף Yuty, www.geonames.org Population Density | NASA, Population Density | NASA, ‏2020-02-06 (באנגלית) Reducciones Jesuitas y Franciscanas. Gran Chaco y regiones fronterizas. (אורכב 30.05.2020 בארכיון Wayback Machine), em espanhol, acesso em 02 de setembro de 2017. HISTORIA DE SAN FRANCISCO DE YUTY ORIGENES (אורכב 06.02.2020 בארכיון Wayback Machine), em espanhol, acesso em 10 de setembro de 2017. Yuty, Mapcarta (באנגלית) Yuty, Google Maps (ב־) Planetary Names: Crater, craters: Yuty on Mars, planetarynames.wr.usgs.gov "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
יוטי (מכתש פגיעה)

מכתש יוטי הוא מכתש פגיעה הנמצא על מאדים, אשר קרוי על שמה של העיירה שנמצאת בפרגוואי, יוטי. קוטרו הוא כ-19 ק"מ והוא מוקף באונות פליטה, שהן מאפיין ייחודי של מכתשי פגיעה של מאדים. האיגוד האסטרונומי הבינלאומי הכריז על שמו של המכתש ב-1976. מדיה וקבצים בנושא יוטי בוויקישיתוף mars.nasa.gov, Yuty Crater Ejecta, NASA’s Mars Exploration Program (באנגלית) 6. Yuty, Northern Hemisphere, Mars, www.lpi.usra.edu Yuty crater in Chryse Planitia, Mars, www.tsgc.utexas.edu MARS – Yuty, planetarynames.wr.usgs.gov (באנגלית) ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
PRP

האם התכוונתם ל... תמורה פסאודו-אקראית (באנגלית: Pseudorandom Permutation ובקיצור PRP) - מושג בקריפטוגרפיה פלזמה עשירה בטסיות (באנגלית: Platelet-rich plasma ובקיצור PRP) - תרכיז של פלזמה עשירה בטסיות Psychological refractory period – תופעה בנוירופסיכולוגיה
החלילן מהמלין (סרט, 1992)

החלילן מהמלין (באנגלית: The Pied Piper of Hamlin) הוא סרט הנפשה אוסטרלי לכל המשפחה, אשר מבוסס על אגדת עם בעלת אותו שם. הסרט נכתב על ידי פיטר ג'נינגס ולאונרד לי, הולחן על ידי מארק אייזקס וסיימון ווקר והופק על ידי אולפני ההנפשה ברבנק. הסרט הופץ להקרנה ביתית ברחבי העולם, כאשר ההפצה הראשונה שלו הייתה באוסטרליה בשנת 1992. בישראל הסרט הופץ בדיבוב עברי בקלטות וידאו בשנות ה-90 על ידי קלסיקלטת, ומאוחר יותר, בשנת 2006, שודר בטלוויזיה בדיבוב שונה לעברית בערוץ הילדים. אורך הסרט הוא כ-50 דקות. ערך מורחב – החלילן מהמלין הסרט בנוי כסיפור מסגרת, כאשר סבא וסבתא מספרים לנכדיהם, אליס והאנס, על אגדת העם "החלילן מהמלין", שעוסקת בעיירת המלין שהייתה מוטרדת מחולדות. ברגע הייאוש של העיירה, מופיע חלילן זר ומסתורי שמבטיח לפטור את העיר מבעיית החולדות תמורת סכום סמלי. לאחר שהוא ממלא את הבטחתו, בכך שהוא מנגן מוזיקה בחליל הגורמת לכל החולדות לבוא אחריו ולטבוע בנהר, הוא מבקש מתושבי העיירה את הסכום. לאחר שהם לא ממלאים את הבטחתם, החלילן מתחיל לנקום בעיירה. דייוויד בולדווין אלן גלובר ג'ני נבינסון לי פרי סטיבן קווין בימוי הדיבוב העברי נעשה על ידי הדס מוזס. עידו מוסרי – החלילן שירה נאור – אליס תמיר גינזבורג – האנס אלברט כהן – סבא נורית כהן – סבתא אסתי ברעד פורים – פיטר סיון שביט – גרטה / מיטולף / גברת פון צביקה שוורצברג – ראש העיר גלעד קלטר – מזכיר המועצה אריה צ'רנר – יועץ יורם יוספסברג – יועץ שמחה ברבירו – יועץ "החלילן מהמלין", במסד הנתונים הקולנועיים IMDb (באנגלית) החלילן מהמלין, במיזם "אישים" לתיעוד היצירה הישראלית
קרחון פלסטרינה

קרחון פלסטרינה (באנגלית: Palestrina Glacier) הוא קרחון בחלקו הצפוני של האי אלכסנדר, שבאנטארקטיקה. אורכו של הקרחון 20 קילומטרים ורוחבו 15 קילומטרים. הקרחון, שמוצאו בשדה השלג ניקולס, זורם לכיוון מערב ונשפך אל מפרץ לאזארב. הקרחון מופה התבסס על תצלומי אוויר שצולמו על ידי משלחת החקר האנטארקטית רון בשנים 1947–1948; המיפוי בוצע על ידי דרק סירל (D. Searle) מסקר שטחי חסות איי פוקלנד בשנת 1960. שמו של הקרחון ניתן לו על ידי הוועדה המייעצת לשמות אנטארקטיים של בריטניה. הקרחון נקרא על שמו של המלחין האיטלקי ג'ובאני פלסטרינה; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. קרחון פלסטרינה באתר הסקר הגאולוגי של ארצות הברית קרחון פלסטרינה באתר הגאזט האנטארקטי המשווה SCAR של ממשלת אוסטרליה בלוג המתאר ביקור באזור אתר ה-BBC מידע גאוגרפי והיסטורי מידע היסטורי על מנת שמות אתרים באזור
קרחון באלאקירב

קרחון באלאקירב (באנגלית: Balakirev Glacier) הוא קרחון בדרום האי אלכסנדר, שבאנטארקטיקה. מוצאו של הקרחון בהרי וולטון; הקרחון זורם לכיוון צפון מזרח, ונשפך אל מפרצון שוברט. גובהו של הקרחון 965 מטרים מעל פני הים. שמו של הקרחון ניתן לו בשנת 1987, על ידי האקדמיה הרוסית למדעים, על שמו של המלחין הרוסי מילי באלאקירב; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. קרחון באלאקירב באתר הסקר הגאולוגי של ארצות הברית קרחון באלאקירב באתר הגאזט האנטארקטי של ממשלת אוסטרליה קרחון באלאקירב באתר הגאזט האנטארקטי המשווה SCAR של ממשלת אוסטרליה קרחון באלאקירב באתר mindat מפת אזור קרחון באלאקירב מידע גאוגרפי והיסטורי מידע גאוגרפי מידע היסטורי על מנת שמות אתרים באזור
יחסי יוון–שווייץ

יחסי יוון-שווייץ הם יחסי החוץ בין יוון לבין שווייץ. שתי המדינות כוננו יחסים דיפלומטיים בשנת 1830. שווייץ פתחה את הקונסוליה שלה ביוון ב-1865. ליוון ושווייץ יש מסורת ארוכה של יחסים. במהלך קונגרס וינה ב-1815, יואניס קפודיסטריאס, יליד קורפו בשירות אלכסנדר הראשון, קיסר רוסיה, הבטיח את האחדות, העצמאות והנייטרליות של השווייצרים, בערבותן הרשמית של המעצמות הגדולות, והיה שותף פעיל לניסוח ולאישור חוקה חדשה עבור 19 הקנטונים שהרכיבו את שווייץ. בשנת 1816, הוא הפך לאזרח הכבוד הראשון של העיר לוזאן וב-1827 מונה למושל הראשון של הרפובליקה ההלנית הראשונה. שווייץ הייתה אחת מהמדינות שתמכו בהקמת המדינה היוונית בשנת 1830. שני שווייצרים ילידי ז'נבה מילאו תפקידים חשובים בממלכת יוון: ז'אן-גבריאל איינארד בתור אחד המייסדים של הבנק הלאומי של יוון (1842) ולואי-אנדרה גוס היה מעורב במאבק במגפה של 1827, והיה מפקד הצי היווני. במהלך מלחמת העולם השנייה, שווייץ ייצגה את האינטרסים של מדינות רבות ביוון הכבושה ותמכה באוכלוסייה האזרחית. במהלך שלטון החונטה הצבאית ביוון, מצאו אנשי אופוזיציה רבים מקלט בשווייץ. הוועדה השווייצרית להשבת הדמוקרטיה ביוון הוקמה בברן בשנת 1967. ליוון ושווייץ יש מספר הסכמים בין שתי המדינות, בעיקר בהתמודדות עם מסחר. חלק עיקרי בהסכמים בין המדינות מתמודד עם ביטוח לאומי, הימנעות של כפל מס בגין מס הכנסה. מאזן הסחר בין יוון לשווייץ הוא בדרך כלל לטובת שווייץ, כאשר ליוון יש גירעון סחר מתמיד. בין 2006 ו-2007, שווייצרי היצוא ליוון עלה 12.9%, בעוד היצוא היווני לשווייץ עלה ב-26.4%. המוצרים השווייצריים העיקריים המיובאים ליוון הם תרופות וציוד רפואי, שעונים ושאר מוצרי יוקרה, מכונות, טכנולוגיות, מוצרים, ציוד אלקטרוני, וגם סוגים מסוימים של מזון. המוצרים היוונים העיקריים המיובאים לשווייץ הם מזון ומשקאות, כימיקלים, חומרי בנייה, וטקסטיל. ישנם כ-48 חברות שווייצריות ביוון אשר מעסיקות כ-10,000 אנשים ביוון. בערך 300,000 שווייצרים נופשים ביוון בכל שנה. כ-11,000 יוונים חיים בשווייץ, כאשר כ-7,000 מהם חיים בציריך. ברוב הערים הגדולות בשווייץ קיימות אגודה או קהילה יוונית. בשנת 2008 חיו 2,921 שווייצרים ביוון. יוון מחזיקה בשווייץ שגרירות בברן, ו-3 קונסוליות בז'נבה, לוגאנו וציריך. מאידך, שווייץ מחזיקה ביוון שגרירות באתונה, ו-4 קונסוליות בקורפו, פטראס, רודוס וסלוניקי. מדיה וקבצים בנושא יחסי יוון–שווייץ בוויקישיתוף Swiss Federal Department of Foreign Affairs-Bilateral Relations accessed 11 April 2009 Ioannis Capodistrias, guardian angel of independence of the Vaud, Capodistrias-Spinelli-Europe, 27 September 2009 See Greek Ministry of Foreign Affairs, list of treaties for the full list. Accessed 11 April 2009 Greek Ministry of Foreign Affairs accessed 11 April 2009 Swiss Federal Department of Foreign Affairs-Key Data for the Hellenic Republic accessed 11 April 2009 אתר על יחסי מדינות
פנינסולרים

באמריקה הספרדית הקולוניאלית היוו הפנינסולרים (בספרדית: Peninsulares) את הקטגוריה הגזעית-חברתית-תרבותית העליונה ביותר. אלו היו ספרדים ילידי המטרופולין האימפריאלי, קרי ילידי ספרד עצמה. לקבוצה זו השתייכו לעיתים גם אירופאים אחרים שהיגרו לאמריקות. שמה של הקבוצה מעיד על מוצאה (פנינסולה הוא חצי אי, קרי חצי האי האיברי). בתקופות מסוימות, כגון בראשית המאה ה-16 עם כיבושן של האמריקות ובראשית המאה ה-19, עת התחוללו מלחמות העצמאות ברחבי היבשת, כונתה קבוצה זו בשמות הגנאי "גותים" (godos) ו-"גצ'ופינס" (gachupines) (שיבוש של שפת הנאוואטל ל"זה המשפשף בנעליו"). קטגוריות אחרות בחברה הקולוניאלית היו הקריאולים (Criollos), ספרדים ילידי אמריקה, האינדיאנים (Indios) והשחורים (Negros). בנוסף, התקיימו קבוצות שונות של בני תערובת: מסטיסוס (Mestizos) נחשבו כבני תערובת ממוצא אינדיאני ואירופי; מולטים (Mulatos) נחשבו כבני תערובת ממוצא אפריקאי ואירופאי; וסמבוס (Zambos) נחשבו כבני תערובת ממוצא אינדיאני ואפריקאי. הפנינסולרים החזיקו ברוב המשרות החשובות במנהל האימפריאלי, בצבא ובכנסייה. המתיחות בין הפנינסולרים לקריאולים תרמה לעוינות כלפי האימפריה הספרדית ערב מלחמות העצמאות, ולנכונותה של האליטה הקריאולית להתנתק מהכתר הספרדי ולדרוש ממשל עצמי. קריאולים פנינסולרים, באתר אנציקלופדיה בריטניקה (באנגלית) ערך זה הוא קצרמר בנושא אמריקה הלטינית. אתם מוזמנים לתרום לוויקיפדיה ולהרחיב אותו.